**LĪGUMS Nr.FM VID 2024/129**

**“Fotogrāfa pakalpojumu nodrošināšana”**

Rīgā, Dokumenta parakstīšanas datums

ir tā elektroniskās parakstīšanas datums

**Valsts ieņēmumu dienests**, kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572 “Par A. Gremzdes pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_**, vienotais reģistrācijas Nr. \_\_\_\_\_\_\_, tā\_ \_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/129 “Fotogrāfa pakalpojumu nodrošināšana” rezultātiem, noslēdz šādu līgumu, (turpmāk – Līgums):

1. **Līguma priekšmets**
	1. Pasūtītājs uzdod, bet Izpildītājs apņemas veikt VID rīkoto pasākumu un pasūtīto foto sesiju fotografēšanu, fotogrāfiju apstrādi, apstrādāto fotogrāfiju novietošanu Izpildītāja nodrošinātā serverī (turpmāk – Fotogrāfa pakalpojumi) un piegādi VID saskaņā ar Līguma un tā pielikuma Nr.1 „Pakalpojumu izmaksu cenas” noteikumiem.
	2. Nepieciešamības gadījumā Pasūtītājs pasūta un Izpildītājs nodrošina vizāžista pakalpojumus sievietei (*make-up* un matu sakārtojums), vizāžista pakalpojumus vīrietim (*make-up* un matu sakārtojums) klasisku portretu uzņemšanai, kā arī Pasūtītājs apmaksā transporta izdevumus Izpildītājam par nokļūšanu un atgriešanos no Pasūtītāja darba uzdevumā norādītā pasākuma/foto sesijas, kas notiek ārpus Rīgas pilsētas robežām (turpmāk – Pakalpojumi), saskaņā ar Līguma un tā pielikuma Nr.1 „Pakalpojumu izmaksu cenas” noteikumiem.
2. **Pakalpojuma sniegšanas kārtība**
	1. Izpildītājs nodrošina kvalitatīvu un savlaicīgu Līguma 1.1.punktā minēto Fotogrāfa pakalpojumu un Līguma 1.2.punktā minēto Pakalpojumu sniegšanu atbilstoši Līgumā noteiktajām prasībām.
	2. Pasūtītājs informē Izpildītāju par katru rīkoto pasākumu un/vai foto sesiju, elektroniski nosūtot Izpildītājam uz Līgumā norādīto Izpildītāja pilnvarotās atbildīgās kontaktpersonas elektroniskā pasta adresi darba uzdevumu.
	3. Par Pasūtītāja rīkotajiem pasākumiem, kuros būs nepieciešami Fotogrāfa pakalpojumi, Pasūtītājs informē Izpildītāju Līguma 2.6.1.apakšpunktā norādītajā kārtībā.
	4. Foto sesiju norises datumi tiks saskaņoti ar Izpildītāja pilnvaroto atbildīgo kontaktpersonu individuāli.
	5. Foto sesijas nodrošināšanas kārtība:
		1. Pasūtītājs ne vēlāk kā 5 (piecas) darba dienas pirms plānotās foto sesijas uz Izpildītāja pilnvarotās atbildīgās kontaktpersonas elektroniskā pasta adresi nosūta darba uzdevumu ar norādi par plānotās foto sesijas: datumu, vietu un aprakstu, kā arī iesniedzamo fotogrāfiju kopskaitu.
		2. Nepieciešamības gadījumā, ja Pasūtītāja pilnvarotā atbildīgā kontaktpersona to ir norādījusi darba uzdevumā, uz foto sesiju Izpildītājam ir jānodrošina Līgumā minētie vizāžista pakalpojumi *(make-up* un matu sakārtojums) sievietei un/vai vīrietim klasisku portretu uzņemšanai.
		3. Izpildītājs nekavējoties, darba uzdevuma saņemšanas dienā, elektroniski informē Pasūtītāja pilnvaroto atbildīgo kontaktpersonu, ja Izpildītājs nevar sniegt Fotogrāfa pakalpojumus un nodrošināt foto sesiju Pasūtītāja darba uzdevumā norādītajā datumā un vietā. Izpildītājs un Pasūtītāja pilnvarotā atbildīgā kontaktpersona vienojas par piemērotāko foto sesijas datumu 5 (piecu) darba dienu intervālā no sākotnēji nosūtītajā darba uzdevumā norādītā foto sesijas datuma (līdz tam vai pēc tā).
		4. Izpildītājs 1 (vienas) darba dienas laikā no darba uzdevuma nosūtīšanas dienas sagatavo un elektroniski nosūta Pasūtītāja pilnvarotajai atbildīgajai kontaktpersonai saskaņošanai foto sesijas darba plānu.
		5. Pasūtītāja pilnvarotā atbildīgā kontaktpersona 1 (vienas) darba dienas laikā saskaņo vai noraida Izpildītāja iesniegto foto sesijas darba plānu un izmaksu tāmi, par to elektroniski nosūtot attiecīgu informāciju Izpildītājam. Ja Pasūtītāja pilnvarotā atbildīgā kontaktpersona noraida Izpildītāja iesniegto foto sesijas darba plānu, Izpildītājs veic izmaiņas vai precizējumus darba plānā, un 1 (vienas) darba dienas laikā no informācijas par noraidīšanu nosūtīšanas brīža atkārtoti nosūta Pasūtītāja pilnvarotajai atbildīgajai kontaktpersonai saskaņošanai precizēto foto sesijas darba plānu.
		6. Pasūtītāja pilnvarotā atbildīgā kontaktpersona 1 (vienas) darba dienas laikā izvērtē no Izpildītāja saņemto precizēto foto sesijas darba plānu, un par tā saskaņošanu elektroniski nosūta attiecīgu informāciju Izpildītāja pilnvarotajai atbildīgajai kontaktpersonai.
	6. Pasākuma nodrošināšanas kārtība:
		1. Pasūtītājs ne vēlāk kā 5 (piecas) darba dienas pirms plānotā pasākuma norises uz Izpildītāja pilnvarotās atbildīgās kontaktpersonas elektroniskā pasta adresi nosūta darba uzdevumu ar norādi par plānotā pasākuma datumu, vietu un detalizētu pasākuma aprakstu, kā arī iesniedzamo fotogrāfiju kopskaitu.
		2. Izpildītājs 1 (vienas) darba dienas laikā no darba uzdevuma nosūtīšanas dienas sagatavo un elektroniski nosūta Pasūtītāja pilnvarotajai atbildīgajai kontaktpersonai saskaņošanai pasākuma darba plānu.
		3. Pasūtītāja pilnvarotā atbildīgā kontaktpersona 1 (vienas) darba dienas laikā saskaņo vai noraida Izpildītāja iesniegto pasākuma darba plānu, par to elektroniski nosūtot attiecīgu informāciju Izpildītājam. Ja Pasūtītāja pilnvarotā atbildīgā kontaktpersona noraida Izpildītāja iesniegto pasākuma darba plānu, Izpildītājs veic izmaiņas un/vai precizējumus darba plānā, un 1 (vienas) darba dienas laikā no informācijas par noraidīšanu saņemšanas brīža atkārtoti nosūta Pasūtītāja pilnvarotajai atbildīgajai kontaktpersonai saskaņošanai precizēto pasākuma darba plānu.
		4. Pasūtītāja pilnvarotā atbildīgā kontaktpersona 1 (vienas) darba dienas laikā izvērtē no Izpildītāja saņemto precizēto pasākuma darba plānu, un par tā saskaņošanu elektroniski nosūta attiecīgu informāciju Izpildītāja pilnvarotajai atbildīgajai kontaktpersonai.
	7. Izpildītājs sniedz Fotogrāfa pakalpojumus, kā arī citus Līgumā minētos Pakalpojumus, atbilstoši Pasūtītāja pilnvarotās atbildīgās kontaktpersonas saskaņotajam katram attiecīgajam darba plānam, nodrošinot tos saskaņotajā darba plānā norādītajā datumā, vietā un termiņā, saskaņā ar foto sesijas un pasākuma aprakstu.
	8. Pasākuma un foto sesijas laikā Pasūtītājam ir tiesības norādīt Izpildītājam vēlamos fotografēšanas sižetus, vietas, ēkas un personas. Izpildītājam ir pienākums ierasties uz pasākumu, lai veiktu Fotogrāfa pakalpojumus, pasākumam atbilstošā izskatā. Pasākuma laikā Izpildītājam ir jāievēro vispārējās uzvedības un pieklājības normas.
	9. Izpildītājam ir pienākums Fotogrāfa pakalpojumu izpildei foto sesiju un pasākumu laikā nodrošināt rezerves fototehniku (kameru, zibspuldzi, objektīvus, strāvas elementus, atmiņu kartes u.tml.). Izpildītājam ir pienākums fotografēšanas procesā Pasūtītājam sniegt konsultācijas un ieteikumus, lai tiktu nodrošināta pēc iespējas augstāka Izpildītāja sniegto Fotogrāfa pakalpojumu kvalitāte.
	10. Izpildītājam pēc foto sesijas un pasākuma norises dienas ir jāveic fotogrāfiju apstrāde. Apstrādē ietilpst: krāsu korekcija, attēla defektu (piemēram, putekļi uz matricas) novēršana, attēla kadrējuma koriģēšana un sejas kosmētisku defektu retušēšana tuvplāna fotogrāfijām.
	11. Pasūtītājam ir tiesības lūgt Izpildītājam veikt Pasūtītāja īpaši atlasīto fotogrāfiju izmēra koriģēšanu, papildinot ar baltu rāmi ap fotogrāfijas malām un teksta ievadi zem fotogrāfijas.
	12. Izpildītājam ne vēlāk kā 10 (desmit) darba dienu laikā pēc katras attiecīgās foto sesijas un pasākuma norises dienas ir jāiesniedz Pasūtītāja pilnvarotajai atbildīgajai kontaktpersonai apstrādātas fotogrāfijas, kuru kopskaits ir atbilstošs katrā attiecīgajā Pasūtītāja darba uzdevumā norādītajam, kā arī Pasūtītāja pilnvarotās atbildīgās kontaktpersonas norādītās īpaši atlasītās un koriģētās fotogrāfijas *jpg* formātā, kas novietotas Izpildītāja nodrošinātā serverī (turpmāk - Fotogrāfa pakalpojumu nodevums).
	13. Vienlaicīgi ar apstrādāto fotogrāfiju novietošanu uz servera un atsūtīto piekļuves saiti, Izpildītājs sagatavo un iesniedz Pasūtītāja pilnvarotajai personai pieņemšanas – nodošanas aktu par katru attiecīgo pasūtīto Fotogrāfa pakalpojumu nodevuma pieņemšanu.
	14. Katrs abpusēji parakstīts Fotogrāfa pakalpojumu nodevuma pieņemšanas – nodošanas akts ir pamatojums norēķinu veikšanai starp Pusēm.
	15. Katrs attiecīgais Fotogrāfa pakalpojumu pasūtījums tiek uzskatīts par veiktu katra attiecīgā Fotogrāfa pakalpojumu nodevuma pieņemšanas – nodošanas akta abpusējas parakstīšanas dienā.
	16. Katru attiecīgo Fotogrāfa pakalpojumu nodevuma pieņemšanas – nodošanas aktu paraksta Līguma 10.1.2.apakšpunktā norādītā Pasūtītāja pilnvarotā atbildīgā kontaktpersona un Līguma 10.1.1.apakšpunktā norādītā Izpildītāja pilnvarotā atbildīgā kontaktpersona. Pieņemšanas - nodošanas aktā jābūt norādītai vismaz šādai informācijai: Līguma numurs, Pasūtītājs, Izpildītājs, Pakalpojuma izpildes datums, Pakalpojuma nosaukums, cena, Pakalpojums ir/nav izpildīts Līgumā norādītajos termiņos, Pakalpojuma izpildes kavējums stundās/dienās un Līgumā paredzētais līgumsoda piemērošanas punkts, kopējā summa, kas Pasūtītājam jāmaksā Izpildītājam.
	17. Ja veiktie Fotogrāfa pakalpojumi, t.sk. iesniegtais Fotogrāfa pakalpojumu nodevums, neatbilst Līguma noteikumiem un/vai Pasūtītāja saskaņotajam darba plānam, Līguma 10.1.2.apakšpunktā norādītā Pasūtītāja pilnvarotā atbildīgā kontaktpersona iesniegto Fotogrāfa pakalpojumu nodevuma pieņemšanas – nodošanas aktu neparaksta, un 2 (divu) darba dienu laikā no katra attiecīgā Fotogrāfa pakalpojumu nodevuma un Fotogrāfa pakalpojumu nodevuma pieņemšanas – nodošanas akta iesniegšanas dienas nosūta Līguma 10.1.1.apakšpunktā norādītajai Izpildītāja pilnvarotajai atbildīgajai kontaktpersonai uz elektronisko pasta adresi motivētu pretenziju.
	18. Līguma 2.17.punktā norādītajā gadījumā Izpildītājs par saviem līdzekļiem novērš pretenzijā norādītos Fotogrāfa pakalpojumu, t.sk. iesniegtā Fotogrāfa pakalpojumu nodevuma trūkumus, nodrošina Fotogrāfa pakalpojumu un Fotogrāfa pakalpojumu nodevuma atbilstību Līgumā noteiktajām prasībām, un 5 (piecu) darba dienu laikā no dienas, kad Līguma 10.1.2.apakšpunktā norādītā Pasūtītāja pilnvarotā atbildīgā kontaktpersona Līguma 2.17.punktā noteiktajā kārtībā ir nosūtījusi Izpildītājam motivētu pretenziju, Izpildītājs atkārtoti, Līgumā noteiktajā kārtībā, iesniedz precizēto Fotogrāfa pakalpojumu nodevumu un Fotogrāfa pakalpojumu nodevuma pieņemšanas – nodošanas aktu.
3. **Līguma summa un norēķinu kārtība**
	1. Līguma kopējā summa ir **2 479,00 EUR** (divi tūkstoši četri simti septiņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošiem normatīvajiem aktiem. *(Līguma apakšpunkts tiks precizēts, gadījumā, ja Izpildītājs nav PVN maksātājs)*
	2. Līguma 3.1.punktā norādītajā Līguma kopējā summā ir iekļautas visas izmaksas, kas saistītas ar Fotogrāfa pakalpojumu sniegšanu, atbilstoši Fotogrāfa pakalpojumu izpildes darba stundām, Fotogrāfa pakalpojumu nodevumu (apstrādāto un koriģēto fotogrāfiju novietošana Izpildītāja nodrošinātajā serverī) piegādi, un ar citu Līgumā minēto Pakalpojumu sniegšanu, tajā skaitā par vizāžista pakalpojumiem sievietei, par vizāžista pakalpojumiem vīrietim, par transporta izdevumiem Izpildītājam par nokļūšanu un atgriešanos no Pasūtītāja darba uzdevumā norādītā pasākuma/foto sesijas, kas notiek ārpus Rīgas pilsētas robežām, kā arī nodokļi (izņemot PVN), nodevas, darbaspēka izmaksas, ar nepieciešamo atļauju saņemšanu no trešajām personām saistītās izmaksas, un citas ar visu Līgumā minēto Pakalpojumu savlaicīgu un kvalitatīvu izpildi saistītas izmaksas, kas nepieciešamas Līguma pilnīgai izpildei.
	3. Samaksā par Fotogrāfa pakalpojumiem ir iekļautas visas izmaksas, kas saistītas ar visiem Fotogrāfa pakalpojumu ietvaros izpildāmajiem darbiem, kā arī izmaksas par transporta izdevumiem, kas saistīti ar Fotogrāfa pakalpojumu nodrošināšanu Rīgas pilsētas robežās, un tie atsevišķi netiek atmaksāti.
	4. Pēc katra attiecīgā Fotogrāfa pakalpojumu nodevuma pieņemšanas – nodošanas akta abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi FP.lietvediba@vid.gov.lv vai e-rēķinus uz e-adresi EINVOICE\_VID@90000069281. Ja Izpildītājs Pasūtītājam iesniedz elektronisko rēķinu, tam jāatbilst normatīvajos aktos noteiktajam formātam. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto elektroniskā pasta adresi. Rēķinā jābūt norādītai vismaz šādai informācijai: Līguma numurs, Pasūtītājs, Izpildītājs, Pakalpojuma nosaukums, apjoms un izpildes datums.
	5. Pasūtītājs veic samaksu 30 (trīsdesmit) dienu laikā pēc katra attiecīgā Fotogrāfa pakalpojumu nodevuma pieņemšanas – nodošanas akta abpusējas parakstīšanas un aktam atbilstoša Izpildītāja rēķina saņemšanas dienas, maksājumu pārskaitot uz Līgumānorādīto Izpildītāja norēķinu kontu kredītiestādē.
	6. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	7. Pasūtītājam nav pienākuma izlietot visu Līguma 3.1.punktā norādīto Līguma kopējo summu.
	8. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 10.5.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
4. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Līgums ir spēkā līdz Pušu saistību pilnīgai izpildei.
	3. Pasūtītājs pasūta Fotogrāfa pakalpojumus līdz iestājas viens no šādiem nosacījumiem (atkarībā no tā, kurš nosacījums iestājas pirmais):
		1. ir pagājuši 2 (divi) gadi no Līguma noslēgšanas dienas;
		2. Pasūtītājs ir izlietojis visu Līguma 3.1.punktā norādīto Līguma kopējo summu.
	4. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
	5. Pasūtītājam ir tiesības vienpusēji izbeigt Līguma darbību, 5 (piecas) darba dienas iepriekš rakstiski paziņojot par to Izpildītājam, šādos gadījumos:
		1. ja Izpildītājs vēlas grozīt Līgumā noteiktās Fotogrāfa pakalpojumu cenas;
		2. ja pasludināts Izpildītāja maksātnespējas process;
		3. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību.
	6. Pasūtītājs ir tiesīgs vienpusēji izbeigt Līgumu, par to rakstiski brīdinot otru Pusi vismaz 1 (vienu) darba dienu iepriekš:
		1. ja atbilstoši Starptautisko un Latvijas Republikas nacionālo sankciju likumam Līguma 10.5.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
5. **Autortiesības**
	1. Izpildītājs pilnībā nodod Pasūtītājam visas Autortiesību likuma 15.panta pirmajā daļā noteiktās autora mantiskās izņēmuma tiesības uz visām Līguma izpildes rezultātā radītajām fotogrāfijām.
	2. Izpildītājs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības autora dzīves laikā uz visām Līguma izpildes rezultātā radītajām fotogrāfijām.
	3. Izpildītājs nodrošina, ka visu Līguma izpildes rezultātā radīto fotogrāfiju autors neizmantos Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz vārda norādīšanu (14.panta pirmās daļas 4.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts). Izpildītājs nodrošina, ka fotogrāfiju autors nodod tiesības Pasūtītājam izziņot, publiskot fotogrāfijas un izmantot fotogrāfijas pēc vajadzības.
	4. Izpildītājam savos iesniedzamajos nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar Līguma izpildes rezultātā saņemtajiem nodevumiem vai to daļām. Izpildītājs nedrīkst nekādos gadījumos pieprasīt, lai Pasūtītājs, jebkādi izmantojot nodevumus, obligāti publicē atsauces uz Izpildītāju. Šajā punktā raksturotās norādes nodevumos, rīkojoties ar tiem vai jebkādām to daļām, Pasūtītājs neņem vērā.
6. **Pušu atbildība**
7. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
8. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
9. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
10. Ja Pasūtītājs kavē Izpildītāja iesniegtā rēķina apmaksu, Izpildītājam ir tiesības prasīt no Pasūtītāja līgumsodu 0,1% (viena desmitā daļa procenta) apmērā no kavētā maksājuma summas, bez PVN, par katru nokavēto maksājuma dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgā kavētā maksājuma summas, bez PVN.
11. Par Līguma 2.12.punktā noteiktā Fotogrāfa pakalpojumu nodevuma iesniegšanas termiņa nokavējumu Pasūtītājam ir tiesības prasīt no Izpildītāja līgumsodu 10,00 EUR (desmit *euro* un 00 centu) par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no katras attiecīgās Pasūtītāja saskaņotās foto sesijas vai pasākuma izmaksu tāmes kopējās summas, bez PVN.
12. Ja Izpildītājs vai Izpildītāja pilnvarotās atbildīgās kontaktpersonas neievēro šajā Līgumā noteiktos informācijas neizpaužamības nosacījumus, kas noteikti Līguma 7.1., 7.2. punktos, Pasūtītājam ir tiesības prasīt Izpildītājam maksāt līgumsodu 200,00 EUR (divi simti *euro* un 00 centu) apmērā par katru tādu gadījumu.
13. Ja Izpildītājs nesniedz Fotogrāfa pakalpojumus Pasūtītāja saskaņotajā attiecīgās foto sesijas darba plānā un attiecīgā pasākuma darba plānu norādītajā datumā, vietā un laikā, atbilstoši apstiprinātajām to izmaksu tāmēm, Pasūtītājam ir tiesības prasīt Izpildītājam maksāt līgumsodu 200,00 EUR (divi simti *euro* un 00 centu) apmērā par katru tādu gadījumu.
14. Ja Izpildītājs nav sniedzis Fotogrāfa pakalpojumus, jo Izpildītājs nav nodrošinājis Fotogrāfa pakalpojumu izpildei foto sesiju un pasākumu laikā rezerves fototehniku (kameru, zibspuldzi, objektīvus, strāvas elementus, atmiņu kartes u.tml.), Pasūtītājam ir tiesības prasīt Izpildītājam maksāt līgumsodu 200,00 EUR (divi simti *euro* un 00 centu) apmērā par katru tādu gadījumu.
15. Ja Izpildītājs nav nodrošinājis kvalitatīvu Fotogrāfa pakalpojumu izpildi un kvalitatīva Fotogrāfa pakalpojumu nodevuma (apstrādāto un koriģēto fotogrāfiju ievietošana Izpildītāja nodrošinātajā serverī) iesniegšanu, atbilstoši Līguma 2.12.punktam, Pasūtītājam ir tiesības prasīt Izpildītājam maksāt līgumsodu 100,00 EUR (viens simts *euro* un 00 centu) apmērā par katru tādu gadījumu.
16. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.
17. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu - vienā mēnesī, ja līgumsoda apmērs nepārsniedz 1000 EUR (vienu tūkstoti euro).
18. Gadījumā, ja Izpildītājs neveic aprēķinātā līgumsoda samaksu 6.11. apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs ir tiesīgs aprēķināto līgumsoda summu ieturēt vienpersoniski ieskaita veidā.
19. **Informācijas neizpaužamība**
	1. Izpildītājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī jebkādu Līguma izpildes gaitā iegūtu, tā rīcībā esošo tehnisko, finansiālo un citu informāciju par Pasūtītāju, kas Izpildītājam ir kļuvusi zināma šī Līguma izpildes rezultātā, kā arī informāciju saistībā ar Pasūtītājam sniegto Pakalpojumu un iesniegtajiem nodevumiem. Visa informācija, ko Pasūtītājs sniedz Izpildītājam Līguma izpildes laikā, un visa Līguma darbības laikā Izpildītājam pieejamā informācija par Pasūtītāju tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas. Izpildītājs nodrošina neizpaužamas informācijas neizpaušanu no savu darbinieku puses.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).
	3. Informācijas prettiesiska izpaušana ir tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām, vai citas līdzīgas darbības ar neizpaužamu informāciju.
	4. Līgumā minētājām informācijas neizpaužamības saistībām ir beztermiņa raksturs.
20. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatīti Izpildītāja darbinieku nepieejamība darba nespējas vai citu iemeslu dēļ.
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
21. **Strīdu izšķiršana**
22. Puses apņemas darīt visu iespējamo, lai visus strīdus, kas varētu rasties Līguma izpildes rezultātā vai sakarā ar Līgumu, izšķirtu savstarpēju sarunu un vienošanās ceļā.
23. Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikas normatīvos aktus.
24. **Citi noteikumi**
25. Puses Līgumā noteikto saistību izpildes nodrošināšanai pilnvaro šādas atbildīgās kontaktpersonas:
	* 1. no Izpildītāja puses: \_\_\_\_\_\_\_\_\_\_\_\_\_;
		2. no Pasūtītāja puses: jautājumos, kas skar tiesības veikt Pasūtījumu, apstiprināt pakalpojuma saņemšanu (parakstīt nodošanas-pieņemšanas aktu), veikt saraksti, nosūtīt pretenzijas un veikt citas darbības jautājumos, kas skar tiesības apstiprināt pakalpojuma saņemšanu: \_\_\_\_\_\_\_\_\_\_\_\_\_\_\_\_\_\_\_\_\_.
26. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.
27. Ja kādai no Pusēm tiek būtiski mainīts juridiskais statuss, Līgumā norādītie Pušu rekvizīti, tālruņa numuri, elektroniskā pasta adreses, pasta adreses u.c., tad tā nekavējoties paziņo par to otrai Pusei. Ja rodas nepieciešamība mainīt kādu no Pušu pilnvarotajām atbildīgajām kontaktpersonām vai mainās Pasūtītāja pilnvarotās atbildīgās kontaktpersonas, attiecīgā Puse par to rakstiski informē otru Pusi. Šajā punktā minēto izmaiņu gadījumā no Pasūtītāja puses tiesības rakstiski informēt Izpildītāju ir Pasūtītāja patstāvīgās struktūrvienības vadītājam. Šāds paziņojums kļūst saistošs otrai Pusei septītajā darba dienā pēc tā nosūtīšanas dienas. Ja Puse nepilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
28. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Puse brīdina otru Pusi rakstveidā par šādu apstākļu iestāšanos 1 (vienu) mēnesi iepriekš.
29. Izpildītājs 2 (divu) darba dienu laikā rakstveidā informē Pasūtītāju:
	* 1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
30. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
31. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses iepriekšējas rakstiskas piekrišanas.
32. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
33. Visa Pušu savstarpējā sarakste šī Līguma priekšmeta sakarā, kā elektroniskā, tā izdrukas (papīra) formā nepieciešamības gadījuma var kalpot par pierādījumiem. Pušu savstarpējā elektroniskā sarakstē nosūtīto vēstuļu, pieteikumu, paziņojumu, saskaņojumu, pretenziju u.c. nosūtīšanas laiks tiek fiksēts uz Puses elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās elektroniskās vēstules nosūtīšanu.
34. Jebkuri grozījumi un papildinājumi Līgumā stājas spēkā tikai tad, ja tie noformēti rakstveidā un tos parakstījušas abas Puses, izņemot Līguma 10.3.punktā noteiktās informācijas nomaiņas gadījumā. Līguma grozījumi un papildinājumi pēc parakstīšanas kļūst par Līguma neatņemamu sastāvdaļu.
35. Tā neatņemama sastāvdaļa ir pielikums Nr.1 „Pakalpojumu izmaksu cenas” uz 1 (vienas) lapas.
36. Līgums ir sagatavots kopā uz 9 (deviņām) lappusēm, tā pielikums uz 1 (vienas) lapas, elektroniska dokumenta veidā un parakstīts ar drošu elektronisko parakstu.
37. **Pušu rekvizīti**

|  |  |
| --- | --- |
| **Pasūtītājs:**Valsts ieņēmumu dienestsTalejas iela 1, Rīga, LV-1978 NMR kods. 90000069281PVN maksātāja Nr. LV90000069281Tālrunis:67122689e-pasts: vid@vid.gov.lveAdrese: \_DEFAULT@90000069281*Norēķinu rekvizīti:*Valsts kaseKods: TRELLV22Konta Nr.: LV26 TREL 2130056037000Ģenerāldirektora vietnieceA. Gremzde | **Izpildītājs:**\_\_\_\_\_\_\_\_\_\_\_\_\_\_\_NMR kods: \_\_\_\_\_\_\_\_\_\_PVN maksātāja Nr.: \_\_\_\_\_\_\_\_\_\_Adrese: \_\_\_\_\_\_\_\_\_\_Tālrunis: \_\_\_\_\_\_\_\_\_\_E-pasta adrese: \_\_\_\_\_\_\_\_\_\_eAdrese: \_\_\_\_\_\_\_\_\_\_*Norēķinu rekvizīti:*AS \_\_\_\_\_\_\_\_\_\_Kods: \_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

1.Pielikums

līgumam Nr. FM VID 2024/129

Rīgā, Dokumenta parakstīšanas datums

ir tā elektroniskās parakstīšanas datums

**Pakalpojumu izmaksu cenas**

**Valsts ieņēmumu dienests**, kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572 “Par A. Gremzdes pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_**, vienotais reģistrācijas Nr. \_\_\_\_\_\_\_, tā\_ \_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/129 “Fotogrāfa pakalpojumu nodrošināšana” rezultātiem, vienojas par sekojošām Līgumā minēto Pakalpojumu izmaksu cenām:

***1.tabula***

|  |  |  |
| --- | --- | --- |
| **Nr. p.k.** | **Pakalpojums** | **Cena EUR bez PVN**  |
| 1. | Fotogrāfa pakalpojumi ***(transporta izdevumi Rīgas pilsētas robežās ir iekļauti cenā)****Cena par 1 (vienu) darba stundu*  |  |
| 2. | Fotogrāfa pakalpojumi ***(transporta izdevumi Rīgas pilsētas robežās ir iekļauti cenā)****Cena par 2 (divām) darba stundām* |  |
| 3. | Fotogrāfa pakalpojumi ***(transporta izdevumi Rīgas pilsētas robežās ir iekļauti cenā)****Cena par katru nākamo darba stundu, ja fotogrāfa pakalpojumi ir ilgāk par 2 (divām) darba stundām* |  |
| 4. | Transporta izdevumi ***(par nokļūšanu un atgriešanos no darba uzdevumā norādītā Pasākuma/Foto sesijas, kas notiek ārpus Rīgas pilsētas robežām)****Cena par 1 (vienu) km* |  |
| 5. | Vizāžista pakalpojumi sievietei ***(make-up un matu sakārtojums)*** *Cena 1 (vienai) personai**Pakalpojums tiks pasūtīts nepieciešamības gadījumā* |  |
| 6. | Vizāžista pakalpojumi vīrietim ***(make-up un matu sakārtojums)*** *Cena 1 (vienai) personai**Pakalpojums tiks pasūtīts nepieciešamības gadījumā* |  |

**Pušu paraksti:**

|  |  |
| --- | --- |
| **Pasūtītājs:**Ģenerāldirektora vietnieceA. Gremzde | **Izpildītājs:**\_\_\_\_\_\_\_\_\_\_ |
|  |  |